C. G. Hagström

Carl Gustaf (C. G.) Hagström (s. 5. huhtikuuta 1940 Lysekil, Ruotsi) on suomalainen valokuvaaja.Viivi Virtanen, Eilisen tähdet elävät kuvissa, Helsingin Sanomat 10.3.2011 sivu C 1

Hagström opiskeli Christer Strömholmin valokuvauskoulussa Tukholmassa vuosina 1961–1963. Hän työskenteli freelancerina ympäri maailmaa, vuosina 1965–1967 Suomessa Anna-lehdelle. Henkilökuvien lisäksi hänen tuotannossaan on  muoti- ja arkkitehtuurikuvia sekä dokumenttifilmejä, kirjankuvituksia, julisteita ja kirjankansia.Sinebrychoffin galleria 

Vuonna 1965 Hagström perusti kuuden muun lehtikuvaajan kanssa vuosikymmenen loppuun saakka toimineen Finnseven-osuuskunnan, jolla oli yhteinen studio ja kuvatoimisto. Finnsevenin muut jäsenet olivat Seppo Saves, Olavi Kaskisuo, Timo Kirves, Aulis Nyqvist ja Kristian Runeberg sekä vuoden verran Caj Bremer, jonka tilalle tuli Martti Brandt.

Hagström on pitänyt useita näyttelyjä Suomessa ja ulkomailla, viimeisin on "Tove Jansson – Leijua, uneksia, elää", joka kiertää Eurooppaa. Keväällä 2011 hänen valokuviaan oli esillä Sinebrychoffin galleriassa näyttelyssä In Memoriam.

Lähteet

Luokka:Suomalaiset valokuvaajat
Luokka:Vuonna 1940 syntyneet
Luokka:Elävät henkilöt